Përparimi teknologjik ndihmon shfrytëzimin e energjisë diellore
Energjia diellore në mbarë botën mbulon aktualisht më pak se 1 përqind të energjisë së konsumuar, si rezultat i kostos së lartë
Las Vegasi është qytet dritash. Shumë nga energjia që përdoret për to vjen nga nafta, gazi apo qymyri, të cilat janë të shtrenjta, gjenden në sasi të kufizuar dhe ndotëse. Në shkretëtirën pranë, një central i ri energjie ushqehet nga një burim energjetik i pastërt që është falas dhe që nuk mbaron kurrë. Centrali quhet Nevada Solar One. Manaxheri i saj Bob Kejbëll thotë se bëhet fjalë për një central diellor me energji të koncentruar. Zoti Kejbëll thotë se lënda e lëngët më pas nxeh ujin dhe krijon avullin që vë në lëvizje një turbinë dhe gjeneron elektricitet. Ai thotë se me energjinë e koncentruar diellore, kjo shkretëtirë prej 120 hektarë toke prodhon energji të mjaftueshme për 14 mijë familje. Eksperti i energjisë diellore në Laboratorin Kombëtar të Energjisë së Përtëritshme në Kolorado, Mark Mehos thotë se zona jugperendimore e Shteteve të Bashkuara ka shumë sipërfaqe të hapura, të sheshta dhe me diell për të prodhuar energji të pastër dhe të ripërtëritshme. Zoti Mehos thotë se energjia diellore e përqëndruar ka potencial të ngjashëm kudo ku ka shumë diell, si në Spanjë, Afrikën Veriore dhe Lindjen e Mesme. Por, shton ai, energjia diellore në mbarë botën mbulon aktualisht më pak se një përqind të energjisë së konsumuar. Për të prodhuar më shumë, ajo duhet të kushtojë më pak. Pikërisht për këtë arsye Sheril Kenedi, një tjetër shkencëtare në Laboratorin Kombëtar të Energjisë së Ripërtëritshme po punon për të ulur konston e pasqyrave diellore të paktën përgjysëm. Përsa i takon tubave përcjellës, zonja Kenedi thotë se ata japin rezultate më optimale kur nuk ndryshken ose gërryhen. Mark Mehos thotë se idea është e thjeshtë. Zoti Mehos thotë se një nga mjediset më të mira për ruajtjen e nxehtësisë është kripa e shkrirë, por kripa është gërryese. Ai thotë se sapo shkencëtarët të gjejnë mënyrën për të mënjanuar këtë difekt, do të rritet numri i centraleve që operojnë gjatë natës. Një kopmani spanjolle, ACCIONA, drejton centralin Nevada Solar One dhe shumë nga centralet që janë tani në ndërtim e sipër. Spanja udhëheq përpjekjet qeveritare për këtë teknologji. Zoti Mehos thotë se ai shpreson se Shtetet e Bashkuara do të investojnë më shumë për të shpejtuar kalimin në energjinë e pastërt diellore. //ad//